Conceyu y Principáu van ellaborar un plan p’ameyorar la calidá del aire na zona oeste
#000011
Un plan d’acción a un plazu curtiu p’ameyorar la calidá del aire na zona oeste de Xixón. La Conseyería de Mediu Ambiente y el Conceyu trabayen na ellaboración d’un protocolu qu’incluya midíes nes industries averaes y el puertu, amás d’actuaciones en movilidá y d’información a la población. Asina lo anunció esti xueves la viceconseyera de Mediu Ambiente y Cambéu Climáticu, Nieves Roqueñí, nuna rueda de prensa xunto al conceyal de Mediu Ambiente, Aurelio Martín.
#000013
Roqueñí señaló que dambes alministraciones son sabedores del problema existente na zona oeste de Xixón tocante a la calidá del aire. Por eso, sorrayó que «nel ánimu de proponer soluciones específiques, alcordemos trabayar a comuña nel diseñu d’esi plan». Roqueñí avanzó que nes selmanes vinientes van llevase a cabu contactos colos axentes «consideraos relevantes pa los oxetivos de meyora». Ente ellos tan l’Autoridá Portuaria; el Ministeriu de Tresportes, Movilidá y Axenda Urbana; ArcelorMittal, y asociaciones de vecinos.
#000014
El documentu inicial va sometese a información pública nos meses vinientes. El plan qu’agora se va ellabora va indicar les midíes a adoptar p’amenorgar el riesgu de superación o la so duración. La calidá del aire del conceyu de Xixón evalúase con seis estaciones y nun tien en cuenta los datos de la estación móvil d’El Lauredal.
#000015